《赵壹读书台》
宋代·李新

台上看书千载客，故基青草白芊绵。
那由府檄平平起，除到柴车特特贤。
土俗更无堪计吏，古风空解惜囊钱。
五行俱下何人见，独有高名伴汉川。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。